Qirg‘iziston rahbari topshirig‘iga binoan Kosonsoy suv ombori yaqinidagi Yoshlik mahallasi elektr energiyasi bilan ta’minlandi

Kosonsoy suv omboriga tutash hududda joylashgan Yoshlik mahallasida yashovchi O‘zbekiston fuqarolari yangi 2018-yilni elektr energiyasining yorqin nurlari va issiqligida kutib oladilar. Bu haqda Tashqi ishlar vazirligi matbuot xizmati xabar berdi.
Qirg‘iziston rahbarining 2017-yil 18-dekabrdagi topshirig‘iga binoan ushbu aholi punktiga elektr energiyasini uzatish tarmog‘i qayta tiklandi.
Bu 2017-yilning 13—14-dekabr kunlari Toshkent shahrida O‘zbekiston Prezidenti Shavkat Mirziyoyev va Qirg‘iziston prezidenti So‘ranboy Jeenbekov o‘rtasida oliy darajadagi muzokaralar davomida erishilgan kelishuvlarni amalga oshirilishi natijasida ro‘yobga chiqdi.